Cal presentar una sol·licitud per a cada activitat.
Els terminis venen fixats per la legislació en el procediment administratiu o, si s'escau, per les legislacions específicament aplicables.
Per a l'autorització de proves de caràcter esportiu és recomanable presentar la sol·licitud amb 6 mesos d'antelació a la realització de la prova.
Per a l'autorització per al transport de viatgers amb finalitat turística o lúdica al parc natural de la Zona Volcànica de la Garrotxa, cal presentar la sol·licitud o posar-se en contacte amb el Parc Natural com a mínim 5 mesos abans de la data prevista de l'activitat.
Per a l'autorització de la resta d'activitats és recomanable presentar la sol·licitud al més aviat possible.
Aquesta documentació s'ha d'annexar a la sol·licitud que trobareu al pas 1.
Podeu annexar altra documentació que considereu necessària a l'apartat "Altres documents" de la sol·licitud.
La mida màxima del fitxer de sol·licitud incloent-hi els adjunts és de 5 MB.
L'activitat a realitzar ha de complir amb els criteris de conservació de l'espai i la comptabilització de les activitats humanes que estableix l'òrgan gestor de l'espai.
A més, cal que tingueu en compte els plans especials dels parcs naturals següents:
Per a la resta d'espais, els òrgans gestors són els serveis territorials del Departament de Territori i Sostenibilitat:
L'òrgan gestor de l'espai determina la taxa segons l'ordre vigent que aprova els preus públics per a la prestació de serveis en els espais naturals de protecció especial.
Consulteu els espais inclosos al Pla d'espais d'Interès Natural.
Aquesta sol·licitud no eximeix de demanar qualsevol altra autorització necessària per la realització de l'activitat.
Fins que no es disposi l'autorització de la Generalitat de Catalunya, no es pot donar publicitat a l'activitat.
El Parc Natural pot establir el valor d'una fiança a dipositar segons les característiques de l'activitat i, en tot cas, l'import que els organitzadors hauran de satisfer en concepte de manteniment i millora dels camins.
La fiança serà retornada als promotors en un termini màxim de deu dies una vegada es certifiqui que no hi ha hagut afectacions.
En el cas que hi hagi afectacions, es requerirà als promotors a resoldre-les en un temps raonable, si no les resol s'utilitzarà la fiança per executar les accions que es considerin necessàries.
Vegeu el document de Bones pràctiques quan visiteu un espai natural protegit.
Els autònoms, professionals, empreses, entitats i altres col·lectius l'heu de tramitar per internet.
Heu de disposar prèviament d' idCAT Mòbil o un certificat digital de Persona Física, Persona Jurídica o Persona Vinculada.
Només us podeu identificar amb idCAT Mòbil si sou una persona física.
Des del moment en què accediu al contingut de la notificació s'entendrà que ha estat efectuada (practicada).
Si sou un particular i no heu demanat relacionar-vos electrònicament amb l'administració, a més de la notificació electrònica, també rebreu la notificació a l'adreça postal que consta en el formulari de sol·licitud.
Transcorregut un mes des de la presentació de la sol·licitud de qualsevol de les autoritzacions regulades pel Decret 148/1992, sense que s'hagi atorgat, s'entendrà desestimada.